open-index/open-wikipedia-markdown huggingface dataset:
Ratramnus

**Ratramnus** alebo **Ratramnius** († okolo 868) bol franský benediktínsky mních a nonkonformný teológ z opátstva Corbie neďaleko Amiens. 

O jeho živote sa nevie skoro nič. Napísal pojednanie o eucharistii *De corpore et sanguine Domini liber*, v ktorom odporoval náuke o transsubstanciácii, ktorú v podobne zameranom spise zastával jeho súčasník z Corbie Paschasius Radbertus. Ratramnus chcel zmieriť vedu a náboženstvo, zatiaľ čo Radbertus zdôrazňoval nadprirodzený prvok eucharistie. Obaja sa zhodovali v tom, že Kristus je v eucharistii prítomný, podľa Radberta však skrze zázrak a reálne, takže eucharistické telo je totožné s jeho telom historickým, podľa Ratramna skrze vieru a symbolicky: chlieb a víno sú Kristovým telom *„secundum invisibilem substantiam“*, zároveň sú však znamením reálnej prítomnosti Kristovej a ostávajú* „figurae secundum speciem visibilem“*. Ratramnus predpokladá, že medzi Kristovým historickým a eucharistickým telom je rozdiel: veriaci predsa nekonzumujú Kristovo historické telo, ale chlieb a víno.  Katolícki teológovia dnes Ratramnove definície napriek ich nevybrúseným formuláciám považujú za plne zlúčiteľné s ortodoxiou.

Ratramnove názory upadli na istý čas do zabudnutia a keď bol jeho spis na synode vo Vercelli roku 1050 odsúdený ako heretický, bol za jeho autora považovaný Jána Scota Eriugenu. Reformácia obnovila záujem o Raramnov spis, v roku 1532 bol vydaný a okamžite preložený. 

Ratramnus napísal aj spisy *De praedestinatione Dei* (zastáva učenie o dvojitej predestinácii) a štvordielny *Contra Graecorum opposita* (868), polemiku s byzantským patriarchom Fotiom, v ktorej ospravedňuje odchýlky v praxi západnej cirkvi. Je aj autorom listu *Epistola de Cynocephalis* (Migne (ed.), *[[Patrologia Latina]]* zv. 121, s. 1153-56), v ktorom sa zaoberá otázkou, či možno bájne bytosti so psou hlavou považovať za ľudí. Spis *De corpore et sanguine Domini* vyšiel v Oxforde v roku 1859.

## Zdroje
*
*„Ratramnus“. In: *Ottova encyklopedie*, Praha, 1908.
*Ctirad Václav Pospíšil. „Konsubstanciační a remanenční teorie jako teologický problém“. In: *Teologické texty* 3/2005.

Kategória:Úmrtia v 868
Kategória:Benediktíni
Kategória:Teológovia
Kingsley Amis

Sir **Kingsley William Amis** (16. apríl 1922, Londýn, Spojené kráľovstvo – † 22. október 1995, tamže) bol britský prozaik a básnik; brat hudobníka Johna Amisa a otec spisovateľa Martina Amisa.

## Životopis

Študoval v Londýne na *City of London School* a potom na *St. John's College* v Oxforde. Pretože vypukla druhá svetová vojna, musel prerušiť štúdia, a počas tejto vojny slúžil v britskej armáde (konečná hodnosť - poručík). Po vojne (v roku 1949) štúdium v Oxforde dokončil. Od roku 1949 pôsobil ako vysokoškolský profesor angličtiny na niekoľkých univerzitách vo Spojenom kráľovstve a Spojených štátoch.

## Tvorba

Začiatok Kingsleho diela je spojený s generáciou rozhnevaných mladých mužov, neskoršie romány možno považovať za satirické. Je považovaný za zakladateľa tzv. univerzitného románu. Jeho poézie patria do skupiny *The Movement*. Väčšina jeho diel vyšla u nás v českom preklade.

## Dielo
* 1954 - *Šťastný Jim* (Lucky Jim), román o mladom vysokoškolskom učiteľovi, ktorý pomocou komickosti revoltuje proti akademickému prostrediu, tým sa autor vysmieva konvenciám. Nekonvenčným chovaním hlavného hrdinu vznikajú komické a trápne situácie
* 1955 - *That Uncertain Feeling*
* 1958 - *Mně se tu líbí* (I like it here)
* 1963 - *Tlustý Angličan* (One Fat Englishman)
* 1965 - *Egyptologové* (The Egyptologist), napísal spolu s Robertom Conquestom
* 1965 - *Nepřítel mého nepřítele* (My Enemy’s Enemy)
* 1966 - *The Anti-Death League* 
* 1968 - *Chci to hned* (I Want It Now), toto dielo sleduje osudy muža, ktorý sa pripletie do snobskej spoločnosti kvôli svojej láske k dievčaťu, ktorá trpí sexuálnymi problémami - ťažko dosahuje uspokojenie, je nervózna; kniha končí pôsobivo v televíznom štúdiu
* 1969 - *U zeleného muže* (The Green Man)
* 1976 - *The Alteration*
* 1978 - *Jakeův problém* (Jake's Thing)
* 1986 - *Staří parťáci* (The Old Devils)
* 1994 - *Šťastná Anna* (The Russian Girl)
* 1994 - *Obojí dělat nemůžeš* (You Can't Do Both), čiastočne autobiografické
* 1995 - *Životopiscův knír* (The biographer's moustache)

## Referencie

## Externé odkazy
* 
* Kingsley Amis  

Kategória:Absolventi Oxfordskej univerzity
Kategória:Anglickí spisovatelia
Kategória:Nositelia Bookerovej ceny
Východný front

**Východný front** môže byť:
* východný front (prvá svetová vojna)
* východný front (ruská občianska vojna)
* východný front (druhá svetová vojna) alebo Veľká vlastenecká vojna
* východný front (Sudán)

## Pozri aj
* západný front
Karosa B 961

**Karosa B 961** je mestský kĺbový autobus, vyrábaný spoločnosťou Karosa Vysoké Mýto.

## Konštrukcia
left|thumb|Interiér autobusu Karosa B961E
B 961 je trojnápravové kĺbové vozidlo so štandardnou výškou podlahy. Od svojho predchodcu, ktorým je model B 941, sa rovnako ako jeho krátka verzia líši hlavne odlišným zadným čelom. Na bočnici má štvoro dverí, dvoje pre každý článok. Vnútri autobusu je 45 miest na sedenie a 122 miest na státie. Sedadlá sú plastové, potiahnuté látkou; na niektorých sú navyše umiestnené úchyty pre držanie cestujúcich. Vozidlo je vybavené vizuálnym aj zvukovým informačným systémom – digitálnymi transparentami. Karosériu tvoria dva články spojené kĺbom a mechom. Motor, ktorým je vozidlo vybavené, je IVECO F2BE 1682C s výkonom 213 kW, prevodovka je buď automatická 3 stupňová VOITH DIWA D851.3E, 4 stupňová Voith D854.3E alebo 4 stupňová ZF HP 502 C. Maximálna rýchlosť uvedená v katalógu je 70 km/h.

## Iné projekty

Kategória:Autobusy Karosa
Kategória:Kĺbové autobusy
Alojz Habovštiak

PhDr. **Alojz Habovštiak**, DrSc.(* 9. máj 1932, Krivá – † 11. jún 2000, Bratislava) bol slovenský archeológ, významný bádateľ výskumov stredovekej dediny. Bol riaditeľom SNM 1977-1989. 

Na Filozofickej fakulte UK v Bratislave vyštudoval odbor archeológia – latinčina a od roku 1957 pôsobil v Archeologickom ústave Slovenskej akadémie vied (SAV) v Nitre a od roku 1969 v Archeologickom ústave Slovenského národného múzea (SNM). Štúdiu v rámci Humboldtovej nadácie v nemeckom Göttingene sa venoval v rokoch 1966-1967. Funkciu riaditeľa Slovenského národného múzea zastával v rokoch 1977-1989. 

Alojz Habovštiak skúmal stredovekú archeológiu, zameriaval sa predovšetkým na tematiku včasnostredovekých sídlisk na juhozápadnom Slovensku. Zvláštnu pozornosť venoval skúmaniu osídlenia v historických regiónoch Slovenska najmä v bývalej Tekovskej župe, v areáli Hronského Beňadika. Zužitkoval pritom metodické poznatky získané na študijných cestách po Francúzsku, Nemecku, Spojenom kráľovstve, Bulharsku, Maďarsku a Rakúsku. Významný výskum realizoval v roku 1962 v obci Bíňa, ležiacej 16 km na sever od Štúrova. 

Je autorom takmer 60 štúdií, 40 výskumných prác a recenzií. Jeho monografie a vedecké štúdie majú základný význam pre riešenie problematiky dejín Slovenska v 9. – 13. storočí. Archeologické výskumy ho zaradili medzi zakladateľov a priekopníkov tejto historickej disciplíny u nás.  

Bádateľ sa stal v januári 2000 držiteľom štátneho vyznamenania Pribinov kríž II. triedy.  

## Život a dielo
* 

## Referencie

*

Kategória:Osobnosti z Krivej
Kategória:Slovenskí archeológovia
Kategória:Múzejníci
Kategória:Absolventi Filozofickej fakulty Univerzity Komenského v Bratislave
Kategória:Laureáti Pribinovho kríža II. triedy
Dave Mustaine

**David Scott Mustaine** (* 13. september, 1961, La Mesa, Kalifornia, USA) je americký gitarista, hudobný skladateľ a spevák heavy metalovej skupiny Megadeth a bývalý gitarista trash metalovej skupiny Metallica.

## Životopis
Vyrastal na rôznych predmestiach južnej Kalifornie. Ako hlavná figúra skupiny Megadeth, bývalý gitarista a spoluskladateľ Metallicy je jeden z hŕstky ľudí, považovaných za priekopníkov thrash a speed metalu.

Pred Metallicou hral v kapele *Panic*. K Metallice sa pripojil po inzeráte, ktorý dal do miestnych novín *The Recycler* bubeník Lars Ulrich. Najznámejší počas jeho činnosti v Metallice je skladba „The Four Horsemen“ z albumu *[[Kill ’Em All]]*, ktorý sám napísal a neskôr s pôvodným textom vydal na prvom albume Megadeth ako „Mechanix“. S Metallicou ale vydržal len do roku 1983, kedy bol kvôli problémom s alkoholom a drogami vyhodený. Potom si dal za cieľ založiť skupinu ešte úspešnejšiu ako Metallica. Ešte v roku 1983 založil skupinu *Fallen Angels*, ktorá však netrvala dlho. V lete stretol basistu Dava Ellefsona a založil Megadeth; vtedy s gitaristom Gregom Handevidtom a bubeníkom Dijonom Carruthersom.

## Diskografia
* Killing Is My Business... And Business Is Good! (1985)
* Peace Sells... But Who's Buying? (1986)
* So Far, So Good... So What! (1988)
* Rust In Peace (1990)
* Countdown to Extinction (1992)
* Youthanasia (1994)
* Hidden Treasures (1995) (EP)
* Cryptic Writings (1997)
* Risk (1999)
* The World Needs a Hero (2001)
* The System Has Failed (2004)
* United Abominations (2007)
* Endgame (2009)
* TH1RT3EN (2011)
* Super Collider (2013)
* Dystopia (2016)
* The Sick, the Dying… and the Dead! (2022)
* Megadeth (2026)

## Iné projekty

Kategória:Heavymetaloví speváci USA
Kategória:Heavymetaloví gitaristi USA
Kategória:Skladatelia modernej hudby USA
Kategória:Členovia skupiny Metallica
Kategória:Členovia skupiny Megadeth
Kategória:Osobnosti z Kalifornie
Anna Habsburská

**Anna Habsburská** alebo **Anna Rakúska** môže byť:

* dcéra Albrechta I. a manželka brandenburského markgrófa Hermanna a vroclavského vojvodu Henricha VI., brandenburská markgrófka a vroclavská vojvodkyňa, pozri Anna Habsburská (1280 – 1327) 

* dcéra Fridricha I. Pekného, bavorská a gorická vojvodkyňa, pozri Anna Habsburská (1318 – 1343)

* dcéra Albrechta II. a manželka luxemburského vojvodu Viliama III., luxemburská vojvodkyňa, pozri Anna Habsburská (1432 – 1462)

* dcéra cisára Ferdinanda I. a manželka bavorského vojvodu Albrechta V., pozri Anna Habsburská (1528 – 1590)

* dcéra cisára Maximiliána II. a manželka španielskeho a portugalského kráľa Filipa II., pozri Anna Habsburská (1549 – 1580)

* dcéra rakúskeho arcivojvodu Ferdinanda II. Tirolského a manželka rímskeho cisára Mateja II., pozri Anna Tirolská

* dcéra rakúskeho arcivojvodu Karola II. a manželka poľského a švédskeho kráľa Žigmunda III. Vasu, pozri Anna Habsburská (1573 – 1598)

* dcéra španielskeho a portugalského kráľa Filipa III. a manželka francúzskeho kráľa Ľudovíta XIII., francúzska kráľovná a regentka, pozri Anna Habsburská (1601 – 1666)

Habsburská, Anna
Mary Shelleyová

**Mary Wollstonecraftová Shelleyová** (rodená **Godwinová**) (* 30. august 1797, Londýn, Spojené kráľovstvo – † 1. február 1851, tamže) bola anglická spisovateľka; manželka romantického spisovateľa Percy Bysshe Shelleyho. 

## Životopis
Mary Shelleyová sa narodila v londýnskej štvrti Somers Town. Bola druhou dcérou slávnej feministickej učiteľky a spisovateľky Mary Wollstonecraftovej. Jej otec, William Godwin, bol slávny anarchistický filozof, románopisec, novinár a ateista. Matka Mary zomrela v horúčkach 10 dní po jej narodení.

## Tvorba
Preslávila sa hororovým vedecko-fantastickým románom Frankenstein, alebo Moderný Prometheus. Začala ho písať vo svojich 18 rokoch, ale londýnske vydavateľstvo zverejňovalo jej tvorbu anonymne. Jej meno sa na prebaloch kníh objavilo až na treťom revidovanom vydaní.

## Dielo
* 1818 – *Frankenstein alebo Moderný Prometheus* (*Frankenstein, or The Modern Prometheus*) hororový román o umelom stvorení človeka
* 1819 – *Mathilda* 
* 1823 – *Valperga; or, The Life and Adventures of Castruccio, Prince of Lucca* 
* 1826 – *Posledný muž*  (The Last Man) – pravdepodobne prvé post-apokalyptické sci-fi
* 1830 – *The Fortunes of Perkin Warbeck* 
* 1835 – *Lodore* 
* 1837 – *Falkner*

## Iné projekty

Kategória:Britskí spisovatelia románov
Kategória:Ženy v svetovej literatúre
Kategória:Feministky
Kategória:Osobnosti z Londýna
Kategória:Úmrtia na rakovinu mozgu
Christoph Schönborn

**Christoph Maria Michael Hugo Damian Peter Adalbert Schönborn** OP, (* 22. januára 1945, hrad Skalka, Vlastislav, Česko), je rímskokatolícky teológ, arcibiskup a kardinál, emeritný arcibiskup viedenskej arcidiecézy a zároveň ordinár Ordinariátu pre veriacich byzantského obradu v Rakúsku.

Narodil sa 22. januára 1945 v zámku Skalka pri obci Vlastislav v Litoměřickej diecéze v šľachtickej rodine. Po skončení 2. svetovej vojny musela jeho rodina opustiť Česko-Slovensko a následne sa dostala do Schrunsu v rakúskom Vorarlbergu. Po maturite v roku 1963 vstúpil do Rehole kazateľov (OP, ľudovo dominikáni) a študoval filozofiu, teológiu a psychológiu vo Walberbergu (časť Bornheimu pri Bonne), Viedni a Paríži. Ordinovaný bol 27. decembra 1970 kardinálom Franzom Königom vo Viedni. Licenciát z teológie získal v roku 1971. V školskom roku 1972/73 absolvoval rok štúdia na univerzite v Regensburgu, kde patril medzi poslucháčov Josepha Ratzingera, neskoršieho pápeža Benedikta XVI.  V roku 1975 získal doktorát teológie na Institut Catholique de Paris v Paríži.

Od roku 1975 prednášal dogmatiku na katolíckej univerzite vo Fribourgu vo Švajčiarsku. V roku 1987 sa stáva sekretárom medzinárodnej teologickej komisie pri Svätej stolici pre Katechizmus katolíckej cirkvi. 

11. júla 1991 ho pápež Ján Pavol II. menoval za pomocného biskupa Viedenskej arcidiecézy a titulárneho biskupa diecézy Sutrium. Vysvätil ho 29. septembra 1991 viedenský arcibiskup, kardinál Hans Hermann Groër. Jeho biskupské heslo je: *Vox autem dixi amicos* („Nazval som Vás priateľmi“). O štyri roky neskôr, 13. apríla 1995 bol menovaný za arcibiskupa koadjútora a 14. septembra 1995, po rezignácii jeho predchodcu arcibiskupa Groëra prevzal úrad Viedenského arcibiskupa. 6. novembra 1995 bol menovaný za ordinára Ordinariátu pre veriacich byzantského obradu v Rakúsku. Pálium mu odovzdal Ján Pavol II. v Ríme 29. júna 1996. Kreovaný za kardinála bol na kozistóriu kardinálov v Ríme 21. februára 1998.

Počas konkláve v roku 2005 bol novinármi označovaný ako jeden z možných papabilov. Za pápeža bol zvolený Joseph Ratzinger, ktorý prijal meno Benedikt XVI.

## Referencie

## Iné projekty

## Zdroj
* 

Kategória:Rakúski rímskokatolícki biskupi
Kategória:Rakúski kardináli
Kategória:Sudetskí Nemci
Kategória:Osobnosti z okresu Litoměřice
Kategória:Nositelia Rádu zlatého rúna
Kategória:Nositelia Záslužného radu Maďarskej republiky
Kategória:Rakúski dominikáni
Kategória:Čestní občania Viedne
Kategória:Arcibiskupi Viedenskej arcidiecézy
Metsatöll

**Metsatöll** (v starej estónčine je eufemizmom pre vlka) je estónska folk metalová hudobná skupina, založená v roku 1998 Markkusom Teäärom, Silverom Ratteseppom a Andrusom Tinsom. Väčšina hudobnej tvorby sa zameriava na obdobie bojov v 13. a 14. storočí.

Trojica spočiatku hrala epický metal, čiastočne mixovaný s estónskym folklórom. Po príchode Lauriho Õunapuua v roku 2000, ktorý hrá v skupine na rôzne stredoveké nástroje, nastal výraznejší posun k folku, aj keď stále hraného v metalovej podobe.

V roku 2001 skupinu opustil basgitarista Andrus, nájdenie nového trvalo niekoľko mesiacov. Výraznejší prienik na mainstreamovú scénu nastal v roku 2002, keď bol vydaný singel *Hundi Loomine*, sa rovnomenný videoklip stretol s pozitívnymi komentármi v miestnych médiách. V roku 2004 odchádza bubeník Silver a je nahradený Markom Atsom. V tejto zostave skupina vydáva druhý album *Hiiekoda* a v roku 2005 reedíciu prvého albumu *Terast mis hangund me hinge 10218* (číslo 10218 označuje vek sveta v estónskej chronológii).

## Členovia kapely
### Súčasná zostava
* Raivo Piirsalu – basgitara a vokály (2001 -)
* Markus Teeäär – gitara, vokály (1998 -)
* Lauri Õunapuu – vokály, gitara, flauta, stredoveké nástroje (1999 -)
* Tõnis Noevere – bicie (2017 -)

### Bývalí členovia
* Silver Rattasepp – bicie (1998 – 2004)
* Andrus Tins – basgitara (1998 – 2001)
* Marko Atso – bicie (2004 - 2017)

## Diskografia
### LP
* 1999 – *Terast mis hangund me hinge*
* 2004 – *[[Hiiekoda]]*
* 2005 – *[[Terast mis hangund me hinge 10218]]* (reedícia)
* 2008 – *[[Iivakivi]]*
* 2010 – *[[Äio]]*
* 2011 - *[[Ulg]]*

### Single
* 2002 – *Hundi Loomine*
* 2004 – *Ussisonad*
* 2008 – *Veelind*
* 2011 - *Kivine Maa*

### Demá a EP
* 2006 – *Sutekskäija*

### Live albumy
* 2007 – *Curse Upon Iron*
* 2012 - *Tuska*

## Iné projekty
.

## Externé odkazy
* www.metsatoll.ee – oficiálna stránka skupiny

Kategória:Folkmetalové hudobné skupiny
Kategória:Estónske hudobné skupiny
Maarten Stekelenburg

**Maarten Stekelenburg** (* 22. september 1982, Haarlem, Holandsko) je holandský futbalový brankár, v súčasnosti je hráčom AS Roma.

Kategória:Narodenia v 1982
Kategória:Hráči Ajax Amsterdam
Kategória:Holandskí futbalisti
Kategória:Hráči Majstrovstiev sveta vo futbale 2006
Kategória:Hráči Majstrovstiev Európy vo futbale 2008
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Jason Newsted

**Jason Curtis Newsted** (* 4. marec 1963, Battle Creek, Michigan) je americký basgitarista, najznámejšie je jeho pôsobenie v thrash metalovej skupine Metallica. Ku kapele sa pripojil v roku 1986 po smrti Cliffa Burtona. Newsted zostal jej členom až do roku 2001. Potom ako kapelu opustil, pokračoval so svojim projektom Echobrain, hral s Ozzym Osbournom a pridal sa k heavy metalovej skupine Voivod. Jason používa pseudonym **Jasonic** aj ako prezývku v súčasnej kapele, ale je to názov jeho hudobného vydavateľstva. Je takisto zakladateľom Chophouse Records štúdia a vydavateľstva v Kalifornii.

## Kariéra
### Flotsam & Jetsam

Prvotná časť Newsteadovej hudobnej kariéry začala hraním na basgitaru v kapele Flotsam and Jetsam a ich albumom *[[Doomsday for the Deceiver]]* vydaním v roku 1986, na ktorý napísal väčšinu textov.

### Metallica

V dôsledku smrti basáka Cliffa Burtona v septembri 1986 počas európskej časti Damage Inc. tour, Metallica začala hľadať nového basgitaristu.

## Prehľad
V roku 1982 začal s thrash metalovou kapelou *Flotsam and Jetsam* z Arizony, ktorú opustil v roku 1986, aby sa pripojil k Metallice, kde nahradil basistu Cliffa Burtona, ktorý tragicky zahynul. Jeho prvé vystúpenie s Metallicou bolo 8. novembra 1986. Z Metallicy odišiel v roku 2001; poslednú pieseň, ktorú s Metallicou hral, bola „Fade to Black“ na VH1 Music Awards. V roku 2002 sa pripojil ku kanadskej skupine Voivod. Dnes žije vo Walnut Creek v Kalifornii.

Kategória:Heavymetaloví basgitaristi USA
Kategória:Heavymetaloví speváci USA
Kategória:Rockoví basgitaristi USA
Kategória:Rockoví speváci USA
Kategória:Skladatelia modernej hudby USA
Kategória:Členovia skupiny Metallica
Kategória:Osobnosti z Michiganu
Vladislav Suvák

Prof. Mgr. **Vladislav Suvák**, PhD. (1964, Košice) je slovenský filozof.

## Život
Navštevoval Gymnázium na Šrobárovej ul. v Košiciach (197983), študoval na FF UPJŠ v Prešove (19861989) a FF UK v Prahe (19901992), dizertačnú prácu obhájil na FF UK v Bratislave u prof. Marcelliho (2000, odbor dejiny filozofie). Absolvoval študijné pobyty na Karlovej univerzite, na Bostonskej univerzite, na Magdalen College (University of Oxford) a na IWM (Institut für die Wissenschaften vom Menschen) vo Viedni. V súčasnosti pôsobí na Filozofickej fakulte Prešovskej univerzity. Venuje sa dejinám antického myslenia a dejinám etických koncepcií. V posledných rokoch sa zameriava na etické problematizácie života v sókratovskom hnutí (Antisthenés, Diogenés, kynici, Foucault).

## Knižné publikácie
* *Koniec metafyziky a Platón.* Prešov: Acta Facultatis Philosophicae Universitatis Prešoviensis, 2002.
* *Dejiny etiky I. (Starovek až začiatok novoveku).* Zostavil V. Gluchman. Prešov: Acta Facultatis Philosophicae Universitatis Prešoviensis, 2003 (spoluautor, autorský text s. 72250).
* *Sokratika. Štyri štúdie k sókratovskej tradícii myslenia.* Prešov: Acta Facultatis Philosophicae Universitatis Prešoviensis, 2007.
* *Dejiny etického myslenia v Európe a USA.* Zostavila A. Remišová. Bratislava: Kalligram 2008 (spoluautor, autorský text s. 23117).
* *Sebapoznanie a/ko starosť o seba.* Zostavil V. Suvák. Prešov: Acta Facultatis Philosophicae Universitatis Prešoviensis, 2010.
* *Antisthenés.* Bratislava: Kalligram, 2010. Preklad zlomkov A. Kalaš. Úvodná štúdia a komentár V. Suvák.
* *Antisthenis fragmenta / Antisthenove zlomky*. Preklad zlomkov A. Kalaš. Úvodná štúdia, edícia gréckeho a latinského textu, komentár k zlomkom, bibliografia V. Suvák. Bratislava: Vydavateľstvo Univerzity Komenského 2013.
* *Kynizmus grécky a moderný I*. Prešov: Vydavateľstvo Prešovskej univerzity, 2014.
* *Antisthenica Cynica Socratica.* Zostavil V. Suvák. Praha: OIKOYMENH, 2014.
* *Sókratés a sokratika I*. Prešov: Vydavateľstvo Prešovskej univerzity, 2015.

## Referencie

## Externé odkazy
* The Essence of Truth (aletheia) and the Western Tradition in the Thought of Heidegger and Patočka   English/anglicky
* Sókratés a sokratika I.   slovensky
* Kynizmus grécky a moderný I.   slovensky
* Antisthenica Cynica Socratica  English/anglicky
* Antisthenove zlomky / Antisthenis fragmenta   grécky/slovensky
* Koniec metafyziky a Platón   slovensky
* Metafyzika naša každodenná  recenzia
* Care of the self. An interview with Alexander Nehamas   English/anglicky
* Sebapoznanie a/ko starosť o seba recenzia

Kategória:Slovenskí filozofi
Kategória:Slovenskí pedagógovia
Kategória:Slovenskí autori náučnej literatúry
Kategória:Absolventi Filozofickej fakulty Prešovskej univerzity v Prešove
Kategória:Absolventi Filozofickej fakulty Karlovej univerzity
Kategória:Osobnosti z Košíc
Sihoť (Trenčín)

**Sihoť** je druhé najväčšie sídlisko v Trenčíne, ktoré sa nachádza v mestskej časti Sever.

Sídlidko Sihoť je administratívne rozdelené na štyri časti:
* Sihoť I.
* Sihoť II.
* Sihoť III.
* Sihoť IV.

Najväčšou časťou je Sihoť I., ktorá má 5 000 obyvateľov. Nachádza sa tu vodná elektráreň, futbalový štadión, Obchodná akadémia Dr. M. Hodžu,Trenčianska univerzita, mestská krytá aj letná plaváreň.

Na Sihoti II. sa nachádza štorhviezdičkový hotel Magnus, Zimný štadión Pavla Demitru, Zimný štadión Mariána Gáborika, najväčšia základná škola v Trenčíne (Hodžova), obchodné centrum Rozkvet a obchody v priestoroch bývalého Milk Agra. 

Na Sihoti III. sa nachádza obchodné centrum Radegast a materská škola. 

Na Sihoti IV. je sústredená najmä výšková panelová výstavba.

Celá Sihoť má 11 167 obyvateľov. Cez Sihoť preteká potok Teplička a Kočkovský kanál rieky Váh. Pri plavárni na Sihoti I. tečie aj rieka Váh. Plánovaná je aj výstavba Sihote V., na ktorej sa má nachádzať štvorposchodová základná škola a obchodné stredisko. 

Kategória:Trenčín
Holzkirch

**Holzkirch** je malá obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 273 obyvateľov a rozlohu .

## Dejiny
Prvá písomná zmienka o obci Holzkirch je z roku 1362.

## Geografia a poloha
Obec Holzkirch leží na juhu pohoria Švábska Jura a severne od mesta Ulm. 

Holzkirch susedí na severe s obcou Weidenstetten, na východe s obcou Neenstetten, na juhovýchode s obcou Bernstadt, na juhu s obcou Breitingen a na západe s obcou Westerstetten. 

## Stavby
* Ochranná veža St. Barbara Kirche (*Wehrturm der St. Barbara Kirche*) – neskororománska stavba z roku 1150.

## Iné projekty

## Externé odkazy
* Oficiálna stránka obce Holzkirch

Kategória:Obce v Bádensku-Württembersku
Worms (hra)

**Worms** je séria ťahových počítačových her od spoločnosti Team17. V hre hrajú hlavnú rolu nakreslení *červíkovia*, ktorí sú rôzne ozbrojení, môžu ničiť krajinu, alebo navzájom na seba útočiť. Hry sú veľmi obľúbené, zvlášť vďaka *WormNetu* (hranie po sieti).

## Hry s témou Worms
Série hier sa dajú kategorizovať podľa herného rozhrania alebo podľa generácie.

Firma Team17, ktorá drží k titulom *Worms* licenciu, vyrobila nový 2D titul pre tzv. handheld platformy (PSP a Nintendo DS) pod menom *Worms: Open Warfare* a i tak sa táto firma preorientovala na 3D variácie červíkov. Dodatočne bola vydaná hra *Worms* pre platformu Xbox, ktorá je stiahnuteľná z Xbox Live Arcade (XBLA). Jedna z predošlých hier - Worms World Party, bola vyrobená aj pre mnohé ďalšie platformy, napr. Game Boy Advance, Pocket PC a N-Gage
Nedavno bola sprístupnená PS3 verzia na Playstation Store

### Vedľajšie tituly

Vydaných bolo tiež niekoľko vedľajších titulov s menom Worms, ktoré majú s pôvodnou hrou spoločné len meno a pár hlavných znakov (červíci, bazuka atď.). Medzi ne môžeme spomenúť napr. *Worms Pinball* (1999) a *Worms Blast* (2002), ďalej boli vyrobené ďalšie vedľejšie hry fanúšikmi Worms, napr. *Worms Breakout* a *Worms Breakout 2*. Posledné dva tituly boli uverejnené na oficiálnych stránkach Worms Armageddon .

## Ocenenia
Tituly dostali mnoho ocenení.
* "Most original game" ("Najoriginálnejšia hra") - EMAP Awards
* "Best game" ("Najlepšia hra") - BBC's Live & Kicking
* "Most original game" ("Najoriginálnejšia hra") - ECTS Awards
* "Best game" ("Najlepšia hra") - Micro Mania Awards
* "Best strategy title" ("Najlepšia strategická hra") - PSX Developers
* "Strategy game of the year" ("Strategická hra roku") - EGM
* "Best strategy game" ("Najlepšia strategická hra") - Trophee d'or
* "Multiplayer game of the year" ("Hra pre viac hráčov roku") - GMBH

## Referencie


Kategória:Arkády
Kategória:Počítačové hry
Worms

**Worms** môže byť:
* mesto v Nemecku, pozri Worms (mesto v Nemecku)
* počítačová hra, pozri Worms (hra)
* biologická databáza, pozri World Register of Marine Species
* starý nemecký názov estónskeho ostrova Vormsi
* starý nemecký názov talianskeho sídla Bormio
* priezvisko:
** Abraham von Worms (* ca. 1362 – 1458)
** Bernhard Worms (* 1930)
** Émile Worms (1838 – 1918)
** Ernest Worms (1891 – 1961)
** Hypolite Worms (1889 – 1962)
** Jules Worms (1832 – 1914 al. 1924)
** René Worms (1869 – 1926)
** Viktor Worms (* 1959)
Illerrieden

**Illerrieden** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 3 305 obyvateľov a rozlohu .

## Dejiny
Prvá písomná zmienka o obci Illerrieden je z roku 1291.

## Geografia a poloha
Obec Illerrieden leží asi 15 kilometrov na juh od mesta Ulm.

K obci Illerrieden patria tiež dva jej časti *Dorndorf* a *Wangen*.

## Iné projekty

## Externé odkazy
* Oficiálna stránka obce Illerrieden

Kategória:Obce v Bádensku-Württembersku
Indonézština

**Indonézština** (indonézsky *Bahasa Indonesia*) je západoaustronézsky jazyk, úradný jazyk Indonézie. Indonézština je štandardizovaná forma malajčiny a bola vyhlásená za úradný jazyk Indonézie pri vyhlasovaní nezávislosti v roku 1945.

Indonézština sa v origináli nazýva *Bahasa Indonesia*, čo v doslovnom preklade znamená „jazyk Indonézie“. Niekedy býva v anglických materiáloch skrátene označovaná len ako „Bahasa“.

A hoci indonézština je oficiálnym jazykom Indonézie, každá oblasť (Indonézia má okolo 17 000 ostrovov) má pritom vlastný lokálny jazyk či nárečie. 

400px

Kategória:Západoaustronézske jazyky
Kategória:Jazyky v Indonézii
Unterstadion

**Unterstadion** je obec v krajinskom okrese Alb-Donau v spolkovej krajine Bádensko-Württembersko v Nemecku. Obec má 747 obyvateľov a rozlohu .

## Dejiny
Prvá písomná zmienka o obci Unterstadion je z roku 1129, avšak jej dnešná časť *Bettighofen* sa spomína už v roku 823.

## Geografia a poloha
Obec Unterstadion susedí na severe s obcou Rottenacker, na východe s *Volkersheimom* čo je časť mesta Ehingen, na juhovýchode s obcou Schemmerhofen v krajinskom okrese Biberach, na juhu s obcou Oberstadion ako aj na západe s obcou Emerkingen a na severozápade s mestom Munderkingen. 

K obci Unterstadion patrí aj jej časť *Bettighofen*. 

## Iné projekty

## Externé odkazy
* Oficiálna stránka

Kategória:Obce v Bádensku-Württembersku
Teória troch potrieb

**Teória troch potrieb** alebo **McClellandova teória (troch) potrieb** alebo **McClellandova teória potreby úspechu** je motivačná teória, ktorej autorom je David McClelland.

Podľa tejto teórie sa potreby každého človeka dajú v podstate zhrnúť do troch (a v týchto oblastiach ho teda možno aj úspešne motivovať):
*a) potreba moci (N-Pow - Need for Power)
*b) potreba spolupatričnosti (N-Affil - Need for Affiliation)
*c) potreba úspechu (N-Ach - Need for Achievement)

Kategória:Psychológia
Kategória:Manažment
Kategória:Personalistika
Alberto Contador

**Alberto Contador** celým menom **Alberto Contador Velasco** (* 6. december 1982, Madrid, Španielsko) je bývalý španielsky profesionálny cyklista. V roku 2007 a 2009 vyhral cyklistické preteky Tour de France, v roku 2008 preteky Giro d´Italia a Vuelta a España. Víťazstvo na pretekoch Vuelta a España zopakoval aj v rokoch 2012 a 2014. V roku 2015 sa mu podarilo zopakovať víťazstvo na Giro d´Italia. Stal sa tak piatym cyklistom, ktorý vyhral všetky tri najťažšie cyklistické preteky. 

Pred ním to dokázali Jacques Anquetil (Giro 2x – 1960, 1964, Tour 5x – 1957, 1961–64, Vuelta 1x - 1963), Felice Gimondi (Giro 3x – 1967, 69, 76, Tour 1x - 1965, Vuelta 1x - 1968), Eddy Merckx (Giro 5x – 1968, 1972–74, 79, Tour 5x – 1969–72, 74, Vuelta 1x - 1973), Bernard Hinault (Giro 3x – 1980, 82, 85, Tour 5x – 1978–79, 1981–82, 85, Vuelta 2x – 1978, 1983).

## Profesionálne tímy
V rokoch 2003 až 2006 pretekal za tím *Liberty Seguros*, ale svoj najväčší úspech - víťazstvo na Tour de France zaznamenal v roku 2007 vo farbách *Discovery Channel*. Od roku 2008 do roku 2010 pretekal v tíme *Astana*. Od roku 2011 bol členom tímu **Saxo Bank-SunGard**, ktorý sa v roku 2013 premenoval na Tinkoff - Saxo. V roku 2016 prešiel do tímu Trek - Segafredo.

## Najväčšie víťazstvá

## Externé odkazy
* Životopis Alberta Contadora na Sports-Info 

Kategória:Španielski cyklisti
Kategória:Víťazi Tour de France
Kategória:Víťazi Giro d’Italia
Kategória:Víťazi Vuelta a España
Kategória:Osobnosti z Madridu
Peter Rusnák

**Peter Rusnák** môže byť:

* slovenský architekt (* 1948), pozri Peter Rusnák (architekt)
* slovenský gréckokatolícky biskup (* 1950), eparcha, pozri Peter Rusnák (eparcha)
* slovenský filozof a antropológ (* 1976), eparcha, pozri Peter Rusnák (filozof)

Rusnák, Peter
Derrick Atkins

**Derrick Atkins** (* 5. január 1984) je šprintér z Bahám. Na MS v atletike 2007 získal striebornú medailu v šprinte na 100 m.

## Vrcholové podujatia
### Osaka 2007
Skončil na druhom mieste časom 9,91 s. Na préveho Tysona Gaya mal stratu šesť stotín a náskok pred tretím Asafom Powellom päť stotín. Štartovú reakciu mal ako druhý najlepší (lepšiu mal len Nigérijčan Olusoji Fasuba).

## Externé odkazy

Kategória:Bahamskí bežci na 100 m
Kategória:Bahamskí olympionici
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Der Kommissar

**Der Kommissar** bol prvý singel z albumu Einzelhaft od rakúskeho speváka Falca. 

Začiatok roku 1981 začal spoločnou prácou Falca so svojím producentom Robertom Pongerom, ktorý síce nemal text, ale mal melódiu pre singel. Pôvodne chcel Ponger pieseň produkovať pre Reinholda Bilgeriho, ktorému sa text zdal „jemným“ a preto ho odmietol. Počas krátkeho času bol text k Der Kommissar dokončený. Okrem neho bol produkovaný singel Falcov Helden von Heute, je to coververzia piesne Heroes od Davida Bowieho. Der Kommissar dosiahol ako prvý komerciálny úspech rapovej piesne od bieleho speváka.

## Externé odkazy
* Text piesne Der Kommissar

Kategória:Piesne Falca
Kategória:Piesne z 1981
Mahmúd Abbás

[náhľad|Mahmúd Abbás a [George W. Bush|George Bush na stretnutí v Bielom dome]]
**Mahmúd Abbás** (; * 26. marec 1935, Safed, Palestína), nazývaný aj **Abú Mázin** () je palestínsky politik, v súčasnosti prezident palestínskej samosprávy.

## Životopis
Narodil sa v Safede v severnej Galilei. Keď po vyhlásení štátu Izrael 14. mája 1948 vypukol ozbrojený konflikt, utiekol s rodičmi do Sýrie. Vyštudoval právo na univerzite v Damasku, pokračoval štúdiom histórie v Moskve, kde obhájil doktorskú prácu *Sionisti a nacizmus*. 

V 50. rokoch pracoval v Katare ako imigračný úradník. Pri práci sa stretol s mnohými palestínskymi utečencami a spolu s ďalšími palestínskymi predstaviteľmi (Jásir Arafát) založil organizáciu *Národné palestínske oslobodenecké hnutie*, dnešný Fatah.

Po smrti Jásira Arafáta sa roku 2003 stal Abbás premiérom a roku 2004 bol zvolený za predsedu OOP a prezidentom palestínskej samosprávy. Neskôr sa mu s militantnými palestínskymi vodcami podarilo vyjednať pozastavenie útoku proti Izraelu.

Abbás je pre svoj umiernený postoj podporovaný mnohými štátmi (USA, Izrael, Európska únia), zvlášť v období stretov Hamasu s Fatahom v polovici roku 2007. Zostavil sám vládu nestraníckych odborníkov (nikto odtiaľ nie je z Fatahu), potom, ako pásmo Gazy obsadili ozbrojenci z Hamasu.

## Referencie


## Iné projekty

## Externé odkazy
* Norbert Jessen: *[http://mobile.morgenpost.de/printarchiv/politik/article336782/Mahmud_Abbas_tritt_aus_Jassir_Arafats_Schatten.html Mahmud Abbas tritt aus dem Schatten Jassir Arafats]*
* Kurzbiographie von Mahmud Abbas
* Die Hoffnung für Frieden – Mahmud Abbas

Kategória:Palestínski politici
Kategória:Organizácia pre oslobodenie Palestíny
Kategória:Držitelia Radu Priateľstva
Erotománia (psychológia)

**Erotománia** je chorobná pohlavná dráždivosť, túžba po nadmernom sexuálnom ukojení. Môže ísť o primárne nesexuálne motivované substitučné správanie, ale aj o symptóm mánie.

## Pozri aj
*nymfománia

## Externé odkazy
* 

Kategória:Sexuálne poruchy
Samuel Hruškovič (geológ)

**Samuel Hruškovič** (* 6. január 1930, Pukanec – † 19. október 1993, Banská Bystrica) bol slovenský geológ.

## Životopis
Absolvoval banskú geológiu na Technickej univerzite v Košiciach. Od roku 1953 pracoval pre Západoslovenský rudný prieskum v Banskej Štiavnici. Od roku 1958 pracovník Geologického prieskumu, n.p. závod Banská Bystrica, vedúci geologického závodu v Banskej Bystrici (od 1959), vedúci odbornej skupiny v Geologickom stredisku v Banskej Bystrici (1967), vedúci Geologickej oblasti v  Banskej Bystrici (19701980), vedúci špecializovanej geologickej skupinu pre nerudné suroviny v Banskej Bystrici (po 1982). Jeho geologicko-prieskumné výsledky zhrnuté v záverečných správach sú uložené v archíve Geologickej služby SR v Geofonde v Bratislave, viaceré z nich publikoval. Spoluautor odborných prác v zborníkoch.

## Literatúra
* Kto bol kto v histórii Banskej Bystrice 12552000
* Cambel, B., Slavkay, M., Kaličiak, M., 2000, Významní slovenskí geológovia. Veda, Bratislava, s. 171-172

## Externé odkazy
* 

Kategória:Slovenskí geológovia
Kategória:Osobnosti z Pukanca
Kategória:Absolventi Fakulty baníctva, ekológie, riadenia a geotechnológií Technickej univerzity v Košiciach
Viktor Emanuel III.

**Viktor Emanuel III. ** (po taliansky: *Vittorio Emanuele III*, celým menom *Vittorio Emanuele Ferdinando Maria Gennaro di Savoia*; * 11. november 1869, Neapol, Taliansko – † 28. december 1947,  Alexandria, Egypt) zo savojskej dynastie, bol taliansky kráľ, cisár Abesínie, kráľ Albánska.

## Životopis
Narodil sa v Neapoli ako jediné dieťa Umberta I. Na trón nastúpil v roku 1900. Počas prvej svetovej vojny postavil svoju krajinu na stranu Dohody. Po vojne podporoval fašistického vodcu Benita Mussoliniho, vďaka ktorému sa stal aj Abesínskym cisárom a albánskym kráľom. Počas druhej svetovej vojny medzi nimi však vznikli rozpory a v roku 1943 v snahe zachrániť kráľovstvo Mussoliniho odvolal. Po Mussoliniho odvolaní sa kráľ vzdal abesínskeho a albánskeho trónu a pridal sa na stranu Spojencov. Oficiálne abdikoval na trón až v roku 1946 v prospech svojho syna Umberta II., ale už v roku 1943 na neho preniesol mnoho právomocí. Abdikoval 9. mája 1946, kráľovstvo bolo zrušené krátko na to, 12. júna a Taliansko sa tak stalo republikou.

Viktor Emanuel III. zomrel v roku 1947 v Alexandrii v Egypte, kde je aj pochovaný.

## Iné projekty

Kategória:Vládcovia Talianska
Kategória:Savojskí
Kategória:Talianske osobnosti prvej svetovej vojny
Kategória:Talianske osobnosti druhej svetovej vojny
Kategória:Osobnosti z Neapola
Kategória:Panovníci, ktorí abdikovali
Kategória:Nositelia Rádu zlatého rúna
Kategória:Rytieri Radu čiernej orlice
Kategória:Rytieri Radu svätého Andreja
Kategória:Nositelia španielskeho Rádu zlatého rúna
Kategória:Rytieri veľkokríža Rádu Kristovho
Kategória:Nositelia Radu bielej orlice
Matic Osovnikar

**Matic Osovnikar** (* 19. január 1980) je šprintér zo Slovinska. Na MS v atletike 2007 sa dostal do finále šprintérskej stovky.

## Vrcholové podujatia
### Osaka 2007
Osovnikar zabehol vo finále siedmy najlepší čas a takisto mal aj siedmu najhoršiu štartovú reakciu (0,173).

## Iné projekty

## Externé odkazy
* IAAF

 

Kategória:Slovinskí atléti
Kategória:Slovinskí olympionici
Kategória:Slovinskí bežci na 100 m
Kategória:Slovinskí bežci na 200 m
Kategória:Bežci na 100 m
Kategória:Bežci na 200 m
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Peter Rusnák (eparcha)

Vladyka **Peter Rusnák** (* 6. september 1950, Humenné) je gréckokatolícky emeritný biskup, prvý bratislavský eparcha medzi rokmi 2008 až 2026 a v období od 25. apríla 2022 do 27. januára 2024 aj apoštolský administrátor prešovskej archieparchie.

## Životopis
Za kňaza bol vysvätený 16. júna 1987 v Prešove. Potom pôsobil v pastorácii ako kaplán a neskôr farár. Od roku 1990 bol spirituálom v gréckokatolíckom seminári v Prešove, kde do roku 2003 vyučoval pastorálnu teológiu a homiletiku. V rokoch 19951998 bol biskupským vikárom a kancelárom eparchiálnej kúrie v Prešove. Od roku 1998 bol farárom v Bardejove a od roku 2003 v Bratislave.

Pápež Benedikt XVI. ho menoval 30. januára 2008 za prvého bratislavského eparchu a 16. februára 2008 prijal biskupskú vysviacku z rúk Jozefa kardinála Tomka. Do služby bratislavského eparchu bol uvedený 9. marca 2008.

V Konferencii biskupov Slovenska je vladyka Peter Rusnák na čele Rady pre laické a apoštolské hnutia a je v sociálnej subkomisii teologickej komisie.

Pápež František ho 25. apríla 2022 vymenoval ze apoštolského administrátora prešovskej archieparchie potom, čo vladyka Ján Babjak sa vzdal funkcie. Túto funkciu vykonával až do 27. januára 2024, kedy bol vysvätený a intronizovaný nový prešovský arcibiskup a metropolita kyr Jonáš Maxim.

Pápež Lev XIV. prijal jeho rezignáciu 6.marca 2026 a na jeho miesto vymenoval doterajšieho pomocného biskupa Bratislavskej eparchie vladyku Milana Lacha.

## Referencie

## Externé odkazy
* Životopis vladyku Petra Rusnáka 
* Životopis bratislavského biskupa Petra Rusnáka
* vladyka Peter Rusnák na stránke KBS
* Homílie vladyku Petra

Kategória:Slovenskí gréckokatolícki biskupi
Kategória:Slovenskí gréckokatolícki kňazi
Kategória:Konferencia biskupov Slovenska
Kategória:Osobnosti z Humenného
Amygdalín

**Amygdalín** (C20H27NO11) je prírodný kyanogenny glykozid vyskytujúci sa napr. v mandliach. Jeho meno pochádza z vedeckého rodového mena mandle obyčajnej (*Amygdalus*). Niekedy je neoprávnene vydávaný za údajný vitamín B17.

Ako prví ho izolovali v roku 1803 z marhuľových kôstok Pierre Jean Robiquet a Antoine François Boutron Charlard a v roku 1830 ho skúmali Justus von Liebig a Friedrich Wöhler.

## Výskyt
Amygdalín sa najviac vyskytuje v horkých kôstkach mandlí, marhúľ, jabĺk, sliviek či čerešní. Práve táto látka dodáva kôstkam ich horkú chuť. V súčasnosti sa dá pripraviť aj synteticky.

## Údajný vitamín
Americký biochemik Ernst T. Krebs prezentoval amygdalín ako údajný vitamín B17 a tvrdil, že má schopnosť liečiť rakovinu. Ale publikované štúdie nepreukázali, že v tomto ohľade je amygdalín prínosný. Táto látka nespĺňa kritéria pre zaradenie medzi vitamíny, i keď je tak niekedy označovaná.

## Použitie v medicíne
Od 50. rokov je amygdalín, ako aj jeho modifikovaná forma, nazývaná laetril, propagovaný ako liek na liečbu rakoviny. Amygdalín však nie je vitamínom, jeho protinádorovú účinnosť vyvrátili mnohé štúdie. Pri perorálnom prijatí sa vplyvom enzýmov prítomných v tráviacom trakte rozkladá za vzniku kyanovodíka, čo spôsobuje jeho toxicitu.

V roku 1972 v *Memorial Sloan-Kettering Cancer Centre* v USA testovali amygdalín na protinádorovú účinnosť. Vedec Kanematsu Sugiura, ktorý vykonával testy, zistil, že laetril inhibuje sekundárne nádory (metastázy) u myší, pričom nelikviduje primárne nádorové ložiská. Testy niekoľkokrát opakoval s rovnakým výsledkom, ale ani trom ďalším vedcom sa nepodarilo jeho výsledky opakovať. Aj keď tieto predbežné a nepresvedčivé výsledky boli považované za nedostatočne overené, dostali sa k propagátorom laetrilu, čo vyvolalo výraznú pozornosť laickej verejnosti.

V snahe potvrdiť či vyvrátiť výsledky K. Sugiuru bol v MSKCC vykonaný kontrolovaný experiment, kde niektoré myši dostávali injekcie laetrilu a iné placebo. Sugiura, ktorý nevedel, ktoré myši dostávali laetril, vykonal patologickú analýzu. V tomto kontrolovanom a zaslepenom experimente laetril na rozdiel od prvých Sugiurových experimentov nevykazoval inú aktivitu ako placebo.

## Referencie

## Externé odkazy
* Laetrile: a lesson in cancer quackery

## Zdroj

Kategória:Glykozidy
Kategória:Rastlinné toxíny
Chrysopiji Devedziová

**Chrysopiji Devedziová** (gr. , * 2. február 1976, Alexandroupoli, Grécko) je grécka atlétka, ktorá sa venuje trojskoku a skoku do diaľky.

## Kariéra
### Osaka 2007
Na Majstrovstvách sveta 2007 skončila v trojskoku výkonom 15,04 m na treťom mieste pred Lebedevovou a Savigneovou. Zatiaľ čo prvá Savigneová skočila 15,28 s podporou vetra 0,9 m/s, tak Devedziová 15,04 s protivetrom 0,2 m/s.

## Externé odkazy

Kategória:Grécki olympionici
Kategória:Grécki skokani do diaľky
Kategória:Osobnosti na gréckych poštových známkach
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Krátkozrakosť

thumb|schematické znázornenie krátkozrakosti a jej nápravy pomocou šošovky
**Krátkozrakosť** alebo **myopia** (z gréčtiny) je refrakčná chyba zraku, pri ktorej sa lúče svetla usmernené očnou šošovkou zbiehajú už pred sietnicou, a na sietnici tak nevzniká ostrý obraz. Jej prejavom je zlá viditeľnosť postihnutého na vzdialené predmety. Na korekciu (opravu) neostrého obrazu vznikajúceho v krátkozrakom oku, sa používajú rozptylné šošovky, ktoré sa umiestňujú pred šošovku oka. Rozptylná šošovka musí mať správnu optickú mohutnosť (v dioptriách), ktorú určí pri prehliadke očný lekár - oftalmológ. Ohnisková vzdialenosť rozptylnej šošovky musí byť stanovená tak, aby sa rovnobežné lúče vstupujúce do oka po prechode okom pretínali na sietnici. Opakom krátkozrakosti je ďalekozrakosť. 

## Pozri aj
* oko
* ďalekozrakosť

## Iné projekty
 

Kategória:Choroby oka
Kategória:Oftalmológia
Super Mario

**Super Mario** je označenie série arkádových videohier od spoločnosti Nintendo, v ktorej vystupuje ich maskot Mario. Na každú jednu hernú konzolu od Nintenda vyšla aspoň jedna hra z tejto série.

Existuje aj viacero spin-off sérií, v ktorých vystupujú postavy z týchto hier, ako napríklad Mario Kart, Mario & Luigi a Mario Tennis.

## Dej
Hry mávajú veľmi jednoduchý príbeh, najčastejšie ide o záchranu princeznej Peach z pazúrov obludného korytnačieho draka Bowsera. V tom Mariovi pomáhajú rôzni jeho priatelia, najčastejšie jeho mladší brat Luigi.

## Hry
Séria je rozdelená na dva prúdy. Prvým sú dvojrozmerné arkádové hry, ktoré sú sériou lineárnych, postupne obtiažnejších levelov, na konci ktorých Mario musí poraziť Bowsera v jeho veľkom hrade. Hry druhého prúdu (ktorý vznikol vydaním hry Super Mario 64) sú trojrozmerné a sú zamerané skôr na preskúmavanie rozsiahlych levelov a svetov, v ktorých Mario má rôznorodé úlohy. Ich príbeh tiež zvykne byť o trochu komplexnejší v porovnaní s dvojrozmernými hrami.

### Mainline hry
* Super Mario Bros. (1985)
* Super Mario Bros. 2 (1988)
* Super Mario Bros. 3 (1988)
* Super Mario Land (1989)
* Super Mario World (1990)
*super Mario Land 2: Six Golden Coins (1992)
*Super Mario 64 (1996)
* Super Mario Sunshine (2002)
* New Super Mario Bros. (2006)
* Super Mario Galaxy (2007)
*New Super Mario Bros. Wii (2009)
* Super Mario Galaxy 2 (2010)
*Super Mario 3D Land (2011)
*New Super Mario Bros. 2 (2012)
*New Super Mario Bros. U (2012)
* Super Mario 3D World (2013)
* Super Mario Maker (2015)
* Super Mario Odyssey (2017)
* Super Mario Maker 2 (2019)

## Iné projekty

## Externé odkazy
* oficiálna webstránka

Kategória:Nintendo
Kategória:Videohry
Kategória:Japonské videohry
Laurence Rees

**Laurence Rees** (* 1957) je britský novinár a tvorca historických programov pre BBC. 

Je bývalým šéfredaktorom televízneho programu BBC Timewatch a súčasným programovým riaditeľom historických programov televízie BBC.

Za dokumentárne seriály s historickými témami získal množstvo ocenení, vrátane cien BAFTA, Grierson Award, International Documentary Award, British Press Guild Award a BANFF. V roku 2005 mu Sheffield University udelila čestný doktorát.

## Knihy
* 2001 - *Horror in the East*
* 2005 - *Auschwitz: The Nazis & the „Final Solution“*
* 2006 - *The Nazis: A Warning from History*
* 2007 - *Their Darkest Hour*

### V češtine
* 2005 - *Osvětim - Nacisté a „Konečné řešení“* (Universum, ISBN 80-242-1401-6) 

## Televízia
* 1997 - *The Nazis - A Warning From History*
* 1999 - *War of the Century*
* 2000 - *Horror in the East*
* 2005 - *Auschwitz: The Nazis and the „Final Solution“*, dokumentárny seriál (*[[Osvienčim-Nacisti a konečné riešenie]]*)

## Externé odkazy
* Laurence Rees - oficiálna stránka 
* 

Kategória:Narodenia v 1957
Kategória:Britskí spisovatelia
Kategória:Britskí novinári
Nathan Deakes

**Nathan Deakes** (* 17. august 1977, Geelong, Austrália) je austrálsky atlét, ktorý sa venuje chodeckým disciplínam. Je majster sveta v chôdzi na 50 km z Majstrovstiev sveta 2007.

Na Majstrovstvách sveta 2009 v Berlíne neštartoval kvôli pomalej rekonvalescencii zranenej kolennej šlachy.

## Referencie


## Externé odkazy

Kategória:Majstri sveta v chôdzi na 50 km
Kategória:Austrálski chodci na 20 km
Kategória:Austrálski chodci na 50 km
Kategória:Austrálski strieborní olympijskí medailisti
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2012
Kategória:Osobnosti na austrálskych poštových známkach
ATI Mach

náhľad|ATi Graphics Ultra ISA (Mach8 + VGA)

**ATI Mach** bola séria 2D grafických akcelerátorov pre osobné počítače od spoločnosti ATI Technologies.

## Modely
;Mach 8
* Vydaný v roku 1991
* klon IBM 8514/A

;Mach 32
* Uvedený v roku 1992
* 32-bitový GUI akcelerátor so základnou podporou DOSu
* čiastočná podpora VESA VBE
* pamäť: 1 alebo 2 MB DRAM alebo VRAM
* porty: ISA, EISA, VLB, PCI
* 100% kompatibilný s IBM 8514/A

;Mach 64
* Uvedený v roku 1994
* 64-bitový GUI akcelerátor so základnou podporou DOSu
* čiastočná podpora VESA VBE
* pamäť: 1, 2, 4 alebo 8 MB DRAM, VRAM alebo SGRAM
* 64-bitová pamäťová zbernica
* porty: ISA, VLB, PCI
* Varianty
** "Mach64 CT" s integrovaným prevodníkom RAMDAC
** "264VT" - jadro Mach64 core s rozšírenými možnosťami prehrávania videa
** "3D Rage" - 2D engine Mach64 so základnou 3D akceleráciou

Kategória:Grafické karty ATI
Bernard Lagat

**Bernard Kipchirchir Lagat ** (* 12. december 1974, Kapsabet, Keňa) je americký atlét pôvodom z Kene. Na MS v atletike 2007 získal dve zlaté medaily - na 1500 m a 5000 m.

## Zmena občianstva
IAAF mu oficiálne uznala zmenu štátneho občianstva 1. apríla 2005 (Lagat študoval v USA, kde sa aj oženil).

## Osaka 2007
Lagat získal dve zlaté medaily na 1500 m a 5000 m. 29. augusta, v deň, kedy sa konali preteky, predbehol aj Rašída Ramzího a vďaka skvelému finišu vyhral časom 3:34.77. 2. augusta v 30&nbsp;°C podmienkach si časom 13:45.87 vybojoval druhé zlato.

## Externé odkazy

Kategória:Bežci na 1 500 m USA
Kategória:Bežci na 5 000 m USA
Kategória:Majstri sveta v behu na 1 500 m
Kategória:Majstri sveta v behu na 5 000 m
Kategória:Atletickí vytrvalci
Kategória:Osobnosti USA kenského pôvodu
Kategória:Strieborní olympijskí medailisti USA
Kategória:Bronzoví olympijskí medailisti USA
Kategória:Atléti na Letných olympijských hrách 2000
Kategória:Atléti na Letných olympijských hrách 2004
Kategória:Atléti na Letných olympijských hrách 2008
Kategória:Atléti na Letných olympijských hrách 2012
Kategória:Atléti na Letných olympijských hrách 2016